polyglot-tagger/wikipedia-language-snippets-filtered huggingface dataset:
శివుని విగ్రహం : శ్రీ ఆంజనేయ స్వామి దేవాలయం సమీపంలో 24 అడుగుల ఎత్తుగల శివుని విగ్రహం ఉంది. అభయాంజనేయ స్వామి దర్శనానికి వచ్చే భక్తులు శివుని విగ్రహాన్ని కూడా దర్శిస్తారు.ప్రతి సంవత్సరము పుష్య బహుళ ద్వాదశికి అనగా ఇంగ్లీషు క్యాలెండర్ ప్రకారం జనవరి లేదా ఫిబ్రవరి మాసాలలో శ్రీ ఆంజనేయస్వామి వారి బ్రహ్మోత్సవాలు 8 రోజుల పాటు ఘనంగా జరుగుతాయి. ఈ బ్రహ్మోత్సవాలకి చుట్టూ ప్రక్కల గ్రామలనుండే కాకుండా జిల్లా నలుమూలలనుండి అలాగే నాగర్‌కర్నూల్ జిల్లా, మహబూబ్‌నగర్, గద్వాల , వనపర్తి, రంగారెడ్డి, హైదరాబాద్ జిల్లాల నుండి కూడా పెద్ద సంఖ్యలో భక్తులు ఆలయాన్ని దర్శించుకుంటారు.
ఇది కల్వకుర్తి నుండి 12 కిలోమీటర్ల దూరంలో ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని మిడ్జిల్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన ఊర్కొండ మండలం లోకి చేర్చారు. ఎక్కువ రాకపోకలు కల్వకుర్తి నుండే జరుగుతాయి. కల్వకుర్తి నుండి ప్రతి రోజు తెలంగాణా రవాణ సంస్థ బస్సులు నడుస్తాయి.మొదటి బస్సు ఉదయం 7 నుండి, చివరి బస్సు రాత్రి 7కి ఉంది.ఇది మండల కేంద్రమైన ఉర్కొండ నుండి 3 కి. మీ. దూరం లోను, సమీప పట్టణమైన మహబూబ్ నగర్ నుండి 65 కి. మీ. దూరంలోనూ ఉంది.
ఆలయ చరిత్ర : నిజం పాలనలో శిల్పులు తమ గ్రామాల్లో దేవాలయాలు నిర్మించుకోవడానికి విగ్రహాల కోసం కొండల వెంబడి వెతుకుసమయంలో ఊరుకొండపేట కొండపై లభించిన పెద్ద శిలపై ఆంజనేయస్వామి విగ్రహాన్ని మలిచారు. ఆ శిల్పాన్ని గట్టుఇప్పలపల్లికి తరిలించే సమయంలో ఊరుకొండపేట వద్ద విగ్రహం తీసుకొనివెళ్తున్న బండి కదలడానికి మొడికేసి ముందుకు సాగలేదు. వారు ఆ రాత్రికి అక్కడే విశ్రమించారు. శిల్పి భోజరాయలకు స్వామి కలలో కనిపించి విగ్రహాన్ని అక్కడే ప్రతిష్ఠించాలని ఆదేశించినట్లు, స్వామి ఆజ్ఞానుసారం అక్కడే విగ్రహాన్ని ప్రతిష్ఠించినట్లు కథ ప్రచారంలో ఉంది
ఉర్కొండపేటలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల, ప్రభుత్వ ప్రాథమికోన్నత పాఠశాల ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కల్వకుర్తిలో, ఇంజనీరింగ్ కళాశాల మహబూబ్ నగర్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ మహబూబ్ నగర్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల మహబూబ్ నగర్లో ఉన్నాయి.
ఉర్కొండపేటలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఊరుకొండపేటలో వెలసిన శ్రీ ఆంజనేయ స్వామి దేవాలయము అతి పురాతనమైంది, రోగాల నుండి ఉపషమనం కలిగించు దేవాలయంగా ప్రసిద్ధి చెందింది. ఈ ఆలయమునకు రెండు వైపులా రెండు ఎత్తైన కొండలు ఉండుటచే వాటికి ఊరుకొండలు అని పిలిచెవారు. ఆ కొండల మధ్యలో వెలసిన గ్రామమే ఊరుకొండపేట.
కొండపై కోనేరు : అభయాంజనేయ స్వామి ఆలయానికి తూర్పు దిశలో కొండపై కోనేరు ఉంది. ఆ కోనేటిలో స్నానం చేసి స్వామి చుట్టూ 21 రోజుల ప్రదక్షిణ చేస్తే ఎలాంటి ఆపదలో ఉన్నవారికైనా క్షేమం కలుగుతుందని భక్తుల నమ్మకం.
రాష్త్ర వ్యాప్తంగా పేరుగాంచిన ఎముకల ఆసుపత్రి కలదు (అనగా కాళ్ళు చేతులు విరిగిన వారికి గొల్ల భీమయ్య, అతని తనయులు ఇక్కడ కట్లు కడతారు)
బాలాసాహెబ్ గంగాధర్ ఖేర్ బొంబాయి రాష్ట్ర మొట్టమొదటి ముఖ్యమంత్రి . 1954లో భారత ప్రభుత్వం నుంచి ఆయన పద్మ విభూషణ్ పురస్కారం పొందారు. బి.జి.ఖేర్ న్యాయవాది, సామాజిక కార్యకర్త, రాజకీయ నాయకుడు. ఆయన మర్యాదకరమైన ప్రవర్తనను, మంచి లక్షణాలను గుర్తిస్తూ ప్రజలు ఖేర్ ను సజ్జన్ గా పిలిచేవారు. ఖేర్ పండితుడు, సుప్రసిద్ధ వక్త.
బాలాసాహెబ్ గంగాధర్ ఖేర్ 1888 ఆగస్టు 24న కర్హాదె బ్రాహ్మణ కుటుంబంలో రత్నగిరిలో జన్మించారు. జమ్ఖాండి రాష్ట్రంలో కుంద్గోల్లో తన చిన్నతనం గడిపారు. ఆ తర్వాత గోపాలకృష్ణ గోఖలే సూచనతో పుణెలో న్యూ ఇంగ్లీష్ స్కూల్లో చదువుకోవడానికి మారారు. తర్వాత 1908లో విల్సన్ కళాశాలలో ఉన్నత శ్రేణిలో బి.ఎ. డిగ్రీ పొందారు. సంస్కృతంలో మొదటి స్థానం పొందినందుకు భావ్ దాజి లాద్ బహుమతి పొందారు.
బి.జి.ఖేర్, మణిలాల్ నానావతితో కలిసి మణిలాల్ ఖేర్ & కో అనే న్యాయ సంస్థను స్థాపించారు. 1918 జూన్ 7 నుంచి ప్రాక్టీసు ప్రారంభించారు. ప్రముఖ న్యాయమూర్తి జస్టిస్ సర్ ఫ్రాంక్ సి.వో.బీమన్ ఈ సంస్థ ప్రారంభోత్సవానికి విచ్చేయడం అప్పట్లో ప్రాధాన్యత సంతరించుకుంది. ఈ సంస్థ పేరు తర్వాత మణిలాల్ ఖేర్ అంబాలాల్ అండ్ కో అని పేరుమార్చారు.
1922లో స్వరాజ్ పార్టీ బొంబాయి బ్రాంచ్ కి కార్యదర్శిగా నియమితులవడంతో ఆయన రాజకీయ రంగంలోకి ప్రవేశించారు. ఉప్పు సత్యాగ్రహం సమయంలో ఆయన అరెస్టై, 8 నెలల కఠిన కారాగారశిక్ష, జరిమానా జరిగింది. 1932లో మళ్ళీ అరెస్టు అయ్యి, మరో రెండు సంవత్సరాల పాటు కఠిన శిక్షతో పాటు జరిమానా పొందారు.
విశ్వమానవ సమైక్యతా స్థూపం : ఇది అష్టదళ పద్మాకారంలో సత్యం, శీలం, పవిత్రత, సమైక్యతలను చాటుతున్నది. ఈ మందిరం 98 అడుగుల ఎత్తు, 45 అడుగుల వ్యాసార్ధం కలిగి గోళాకారంలో ఎనిమిది ద్వారాలతో మహోన్నతంగా నిర్మించబడినది. హిందూ, క్రైస్తవ, శిక్కు, బౌద్ధ, జైన, జోరాష్ట్రియన్, ఇస్లాం మతాలకు ప్రతీకలుగా ఏడు ద్వారాలతోబాటు హేతువాదాన్ని కూడా మతంగా గుర్తించి దానికి ఒక ద్వారాన్ని ఏర్పాటు చేయడం విశేషం. శాంతికి ప్రతీకయైన చిత్రాన్ని లింగాకారంలో ఉన్న స్థూపపు శిఖరంపై ఉంచారు. దానిపైన పూర్ణకుంభం, త్రిశూలం దర్శనమిస్తాయి.
దత్త పాదుకా మందిరం : ఇందులో శ్రీ శ్రీధర్ మహరాజ్, శ్రీ షిర్డి సాయినాథుడు, శ్రీపాద శ్రీవల్లభుడు, శ్రీ నృశింహ సరస్వతి, శ్రీ వాసుదేవానంద సరస్వతి స్వామి, శ్రీ మాణిక్య ప్రభువు, గజానన మహరాజు మున్నగు గురువుల స్వరూపాలు స్థాపించబడ్డాయి.
విశ్వయోగి వైద్య ఆరోగ్య సంస్థ దీనిని ఏప్రిల్ 3, 2008 తేదీన భారత రాష్ట్రపతి అబ్దుల్ కలాం గారిచే ప్రారంభించబడినది.
విశ్వనగరం శ్రీ విశ్వయోగి విశ్వంజీ మహారాజ్ వారిచే స్థాపించబడిన ఒక ఆశ్రమ ప్రాంతం. ఇది జాతీయ రహదారి 16 మీద గుంటూరు - చిలకలూరిపేట మధ్యగల చినకొండ్రుపాడు గ్రామ పరిధిలో ఉన్నది. ఈ ఆశ్రమానికి రెండు ప్రవేశద్వారాలు కలవు: అవి అనసూయ ద్వారం, అత్రి ద్వారం. ప్రకృతిసిద్ధమైన ఈ ప్రాంతం 18 ఎకరాల సువిశాల ప్రాంతంలో విస్తరించి; ప్రపంచ శాంతికి చెందిన వివిధ కార్యక్రమాలు నిర్వహించబడతాయి. దీనికి పశ్చిమంగా విస్తరించిన కొండవీడు పర్వత సానువుల నుండి తూర్పువైపునకు నీరు ప్రవహించి ఆశ్రమ ప్రాంతాన్ని పవిత్రం చేస్తాయి.
విశ్వంజీ మహారాజ్ వారి జన్మదిన వేడుకలు : ప్రతి సంవత్సరం మార్చి 5వ తేదీన స్వామివారి జన్మదిన శుభసందర్భంగా వివిధ భక్తి, సాంస్కృతిక, సేవా కార్యక్రమాలు నిర్వహించబడతాయి.
5వ ఆర్థిక సంఘం సిఫార్సులను అనుసరించి 1969లో రాష్ట్రాలకు ప్రత్యేక హోదా కల్పించే పద్ధతిని ప్రవేశపెట్టారు. ప్రస్తుత నియమాల ప్రకారం ఒక రాష్ట్రానికి ప్రత్యేక హోదా రావాలంటే, ప్రధానమంత్రి అధ్యక్షతన కేంద్రమంత్రులు, అన్ని రాష్ట్రాల ముఖ్యమంత్రులు సభ్యులుగా ఉండే జాతీయ అభివృద్ధి మండలి నిర్ణయం తీసుకోవాల్సి ఉంటుంది. ఇప్పుడు ప్రణాళిక సంఘం స్థానంలో కొత్తగా నీతి ఆయోగ్‌ను ఎన్డీయే ప్రభుత్వం ఏర్పాటు చేసింది.
ప్రత్యేక హోదా అనేది నిధుల కేటాయింపులతో సంబంధం ఉండటం వల్ల కేంద్ర ఆర్థిక సంఘం నిర్ణయం కూడా ఇందులో కీలకంగా మారింది.ప్రత్యేకహోదా పొందడానికి రాష్ట్రానికి ఉండవలసిన ప్రమాణాలు/పరిస్థితులను కేంద్రప్రభుత్వం ఇలా పేర్కొంది.
స్థిరంగా లేని రాష్ట్ర ఆర్థిక వనరులు. అంటే అతి తక్కువ వనరులు కలిగి వుండి, తలసరి ఆదాయం ఎక్కువగా ఉన్నప్పటికీ తమ అభివృద్ధికి వనరులను సమీకరించుకోలేని స్థితిలో ఉన్న రాష్ట్రాలుగా ఈ రాష్ట్రాలను పేర్కొనవచ్చు.
1969లో ఆర్థికంగా అననుకూలతలు గల రాష్ట్రాల అభివృద్ధికి ప్రాధాన్యత ఇచ్చి కేంద్ర నిధుల కేటాయింపు, వివిధ రకాల పన్నులలో మినహాయింపు ద్వారా ఆ రాష్ట్రాలకు ప్రాముఖ్యత ఇవ్వాలని ఐదవ ఆర్థిక సంఘం సిఫార్సు చేసింది. ఈ సిఫార్సును ఆనాటి జాతీయ అభివృద్ధి మండలి అంగీకరించడంతో రాష్ట్రాలకు ప్రత్యేక హోదా భావన అమలులోకి వచ్చింది. అప్పటికి దేశంలో ఉన్న17 రాష్ట్రాల్లో ప్రత్యేక హోదా ఇవ్వబడింది. ఆ తరువాత మరో ఎనిమిది రాష్ట్రాలకు ప్రత్యేక హోదా ఇచ్చారు. ఐతే, ప్రస్తుతం మొత్తం 11 రాష్ట్రాలు ఈ హోదాను కలిగి ఉన్నాయి.ప్రస్తుతం అరుణాచల్‌ప్రదేశ్, హిమాచల్‌ప్రదేశ్, మణిపూర్, మేఘాలయ, మిజోరం, సిక్కిం, త్రిపుర, ఉత్తరాఖండ్‌లకూ ప్రత్యేక హోదా ఉంది.
ఆంధ్ర ప్రదేశ్ విభజనతో నష్టపోయిన ఆంధ్రప్రదేశ్ లో ప్రత్యేకహోదా కోసం మహోద్యమమే జరుగుతోంది. రాష్ట్రానికి ప్రత్యేక హోదా ఇవ్వాలని ప్రజలు కోరుతున్నారు. ఐతే, అసలు ప్రత్యేక హోదా అంటే ఏమిటి, దీన్ని పొందడానికి రాష్ట్రాలలో ఉండవలసిన పరిస్థితులు ఏమిటి. దేశంలో హోదా ఉన్న రాష్ట్రాలు పొందుతున్న ప్రత్యేక లాభాలు/సదుపాయాలు ఏమిటన్నది ఈ వ్యాసం తెలియజేస్తుంది. రాష్ట్ర విభజన సమయంలో కాంగ్రెస్, బీజేపీలు ఆంధ్రప్రదేశ్ కు ప్రత్యేకహోదా హామీ ఇచ్చిన నేపథ్యంలో ఈ అంశం మరోసారి తెరపైకి వచ్చింది.
విభ‌జ‌నతో ఆర్థికంగా కుదేలయిన ఆంధ్ర ప్రదేశ్ అభివృద్ధి చెందాలంటే అది ఒక్క ప్రత్యేకహోదాతోనే సాధ్యమవుతుంది. అభివృద్ధి అంతా హైదరాబాదులోనే కేంద్రీకృతమై ఉండడం వల్ల ఏపీకి తీరని నష్టం చేకూరింది. కష్టాల కడలి నుంచి గట్టెక్కాలంటే రాష్ట్రానికి ప్రాణవాయువైన ప్రత్యేకహోదాను సాధించుకోవాల్సిన ఆవశ్యకత ఎంతైనా ఉంది. ఉద్యోగాలైనా, పరిశ్రమలైనా, పన్నురాయితీలైనా ఇలా ఏదైనా ప్రత్యేకహోదాతోనే సాధించగలం.
విభ‌జ‌న స‌మ‌యంలో అప్ప‌టి ప్ర‌ధాని పార్ల‌మెంటు సాక్షిగా ఏపీకి ఐదేళ్లు ప్ర‌త్యేక హోదా ఇస్తామ‌ని ప్ర‌కటించారు. దీన్ని సమర్థించిన నాటి ప్రతిపక్షమైన బీజేపీ హోదా ఐదేళ్ళు కాదు పదేళ్లు ఇవ్వాలని పట్టుబట్టింది. ఆ విధంగా కాంగ్రెస్, బీజేపీలు రెండూ కలిసి రాష్ట్రాన్ని విభజించాయి.
ఆంధ్ర ప్రదేశ్ రాష్ట్ర చీఫ్ పోస్ట్ మాస్టర్ జనరల్ గారిచే ఉత్తమ ఉద్యోగిగా గుర్తింపు, హైదరాబాదులో సన్మానం.
బాలసాహిత్య పరిషత్, హైదరాబాద్, అరుణోదయ ఆర్ట్ క్రియేషన్స్ వారిచే జరిగిన రాష్ట్ర స్థాయి బాలసాహిత్య గ్రంధాల పోటీలో “మేలెరిగిన మనిషి”కి మొదటి బహుమతి ప్రదానం .
సాహిత్య అకాడెమీ, బెంగుళూరు శాఖ వారు ప్రచురించిన బాలల మంచికథలు గ్రంథంలో “కృతజ్ఞత” కథ ప్రచురణ, 22 భారతీయ భాషల్లోకి అనువాదం కొరకు ఎంపిక .
ప్రపంచ తెలుగు మహాసభలను పురస్కరించుకుని కిన్నెర ఆర్ట్ థియేటర్స్, కిన్నెర పబ్లికేషన్స్ వారు ప్రచురించిన తెలుగు రచయితల డైరెక్టరీలో ఫోటో, బయోడేటా ప్రచురణ.
తెలుగురక్షణ వేదిక, హైదరాబాదు వారిచే ప్రపంచ కవితా దినోత్సవం సందర్భంగా ఎన్టీఆర్ ట్రస్ట్ భవన్ లో సినీ రచయిత పరుచూరి గోపాలకృష్ణ గారి చేతుల మీదుగా ఘనసన్మానం
పొట్టి శ్రీరాములు విశ్వ విద్యాలయం వారి ఆర్థిక సహకారంతో బాల సాహితీవేత్త శ్రీ పైడిమర్రి రామకృష్ణ ప్రచురించిన “బాలసాహితీ శిల్పులు” గ్రంథంలో బాల సాహిత్య రచయితగా ఫోటో, బయోడేటా ప్రచురణ.
విజయనగరం జిల్లా పరిషత్ చైర్ పెర్సన్ శోభా స్వాతిరాణి, గజపతినగరం ఎం.ఎల్.ఎ. శ్రీ కె. ఏ. నాయుడు, మాజీ పార్లమెంట్ సభ్యులు డా. డి. వి. జి. శంకరరావుల చేతుల మీదుగా “గోదావరి మహా పుష్కర పురస్కారం” ప్రదానం.
చిలకలూరి పేట, రావూరి భరద్వాజ బాలల విజ్ఞాన పీఠం వారి ఆధ్వర్యంలో జరిగిన సభలో కేంద్ర సాహిత్య అకాడెమీ అవార్డు గ్రహీతలు దాసరి వెంకటరమణ, చొక్కాపు వెంకటరమణ, పొట్టి శ్రీరాములు విశ్వ విద్యాలయ అవార్డు గ్రహీతలు అలపర్తి వెంకట సుబ్బారావు గార్ల చేతుల మీదుగా సన్మానం.
శ్రీకాకుళం జిల్లా పరిషత్ చైర్ పెర్సన్ చౌదరి ధనలక్ష్మి, శ్రీకాకుళం శాసన సభ్యురాలు గుండ లక్ష్మీదేవి, చేతుల మీదుగా “తెలుగు భాషా శ్రీ “ పురస్కారం ప్రదానం.
మహాకవి గురజాడ శత వర్థంతి సందర్భంగా విజయనగరం జిల్లా కలెక్టర్ ప్రభుత్వం నిర్వహించిన కవి సమ్మేళనంలో పాల్గొని జ్ఞాపిక, సన్మానం
ఆంధ్ర ప్రదేశ్ ప్రభుత్వం వారిచే “తెలుగు భాషా సేవకుడు” విశిష్ట పురస్కారాన్ని గౌ! ముఖ్యమంత్రి వర్యులు శ్రీ నారా చంద్రబాబు నాయుడు గారిచే ప్రదానం.
విజయనగర ఉత్సవ్ 2016 సందర్భంగా పది మంది ప్రముఖులను ఎంపిక చేసి సాహిత్యంలో ప్రముఖునిగా గుర్తించి జిల్లా కలెక్టర్ శ్రీ వివేక్ యాదవ్, శాసన సభ్యులు మీసాల గీత, శాసన మండలి సభ్యులు డి.జగదీశ్ మున్నగు వారిచే సత్కారం
2014 సంవత్సరానికి “వింత జలం” బాల సాహిత్య గ్రంథానికి పొట్టి శ్రీరాములు తెలుగు విశ్వ విద్యాలయం నుండి తెలంగాణా హోం శాక్షా మాత్యులు నాయిని నరసింహారెడ్డి, ఆర్థిక శాఖామాత్యులు ఈటెల రాజేందర్ గారి చేతుల మీదుగా సాహితీ పురస్కార ప్రదానం
ఆంధ్రప్రదేశ్ భాషా సాంస్కృతిక శాఖ ప్రతినిధిగా ఆంధ్ర సంస్కృతి సమితి, భువనేశ్వర్ లో నిర్వహించిన అరవయ్యవ వార్షికోత్సవ సభలో హాస్య కవి సమ్మేళనంలో పాల్గొని సన్మానం పొందుట.
సూర్య తేజ కళాశాల, కాశీబుగ్గ వారి ఆరవ వార్షికోత్సవ సభలో హైకోర్టు మాజీ న్యాయమూర్తి డా.జి.యతిరాజులు గారిచే సన్మానం.
ఆదిలీలా జాతీయ ఫౌండేషన్, కొత్త డిల్లీ వారి నుండి ‘ఉగాది జాతీయ సాహితీ ప్రతిభా పురస్కారం’ను భారత మాజీ చీఫ్ ఎలక్షన్ కమిషనర్ డా జి. వి. జి. కృష్ణమూర్తి గారి చేతుల మీదుగా ప్రదానం.(26.03.2017
అమరావతి, విశ్వ సాహితి, విశాఖపట్టణం వారు నిర్వహించిన కవి సమ్మేళనం, పుస్తకావిష్కరణ కార్యక్రమానికి గౌరవ అతిథిగా హాజరయి పొందిన సన్మానం.
బాల రంజని, శ్రీకాకుళం, జన జాగృతి సంస్థ, పలాస వారి ఆధ్వర్యంలో శ్రీకాకుళం ప్రెస్ క్లబ్ లో జరిగిన కార్యక్రమంలో ప్రసంగం, సన్మానం. .
చైతన్య భారతి, గజపతినగరం వారి ఉపాధ్యాయ దినోత్సవ పురస్కారాల ప్రదానం సందర్భంగా ముఖ్య అతిథిగా సభలో ప్రసంగం, వారిచే సన్మానం
విజయనగరం వైశ్య సంఘం నిర్వహించిన ఉపాధ్యాయ దినోత్సవ పురస్కారాల ప్రదానం సందర్భంగా ముఖ్య అతిథిగా సభలో ప్రసంగం, వారిచే సన్మానం
విజయవాడ, స్వర్ణభారతి ట్రస్టులో జరిగిన ‘రైతు నేస్తం’ పురస్కారాల కార్యక్రమంలో భారత ఉప రాష్ట్రపతి ఎం.వెంకయ్యనాయుడు గారిచే ‘రైతు సింహాసనం’‘ పుస్తకావిష్కరణ, సన్మానం
అస్తిత్వం జాతీయ సంస్థ వారిచే అస్తిత్వం జాతీయ ప్రతిభా పురస్కారం ను తెలంగాణా ప్రత్యేక సలహాదారు సముద్రాల వేణుగోపాలాచారి గారి చేతుల మీదుగా ప్రదానం .
భాషా సాంస్కృతిక శాఖ, విజయవాడ వారిచే 150 వ గాంధీ జయంతి ఉత్సవాలలో భాగంగా నిర్వహించిన కథా సమ్మేళనంలో “గాంధీ మార్గం” పఠనం
రచనా సమాఖ్య, బొబ్బిలి వారిచే కళాభారతిలో నిర్వహించిన ప్రాణదాత పుస్తకావిష్కరణ సభకు ముఖ్య అతిధిగా హాజరయి సన్మానం పొందుట.
తెలుగు భాషా పరిరక్షణ సమితి, శ్రీ శారదా విద్యాపీఠం విద్యాసంస్థలు విజయనగరంలో నిర్వహించిన “గురజాడ జయంతి “ సభలో ప్రసంగం, సత్కారం
శ్రీకాకుళం బాల రంజని సంస్థ నిర్వహించిన పిల్లల కార్యక్రమంలో పాల్గొని పాఠశాలల విద్యార్థినీ విద్యార్థులకు కథలు వ్రాయడంలో శిక్షణ ఇచ్చి కథలు వ్రాయించి బహుమతి ప్రదానం, సత్కారం స్వీకారం
సాహితీ చైతన్య కిరణాలు, తెలుగు రచయితల వేదిక, పరవస్తు చిన్నయ సూరి పీఠం, శ్రీకాకుళం వారి కవి సమ్మేళనానికి ముఖ్య అతిథిగా హాజరయి ప్రసంగం, సత్కారం పొందుట.
అమరావతి విశ్వ సాహితీ, విశాఖపట్నంలో నిర్వహించిన శశిబాల బాలల కథల సంపుటి ఆవిష్కరణ సభకు ముఖ్య అతిధిగా హాజరయి బాల సాహిత్యంపై ప్రసంగం.
సాలూరు సాహితీ మిత్ర బృందం నిర్వహించిన ఉత్తరాంధ్ర స్థాయి కథల పోటీకి న్యాయ నిర్ణేతగా వ్యవహరించి, సభలో ప్రసంగం, సత్కారం పొందుట.
రాజాం రచయితల వేదిక, రాజాంలో నిర్వహించిన బాలల కథా రచనా కార్యశాలలో పాల్గొని శిక్షణ ఇచ్చి బాలలచే కథలు వ్రాయించి బహుమతి ప్రదానం
విజయనగరం అరబిందో ఆశ్రమంలో జరిగిన విజయనగరం జిల్లా రచయిత్రుల సమాఖ్య నిర్వహించిన కార్యక్రమంలో ముఖ్యఅతిధిగా పాల్గొని ప్రసంగం, సత్కారం
అనంతపురం జిల్లా కొత్తచెరువు మండల ఆర్యవైశ్య సంఘ భవనంలో ఆర్యవైశ్య సంఘం, విశ్వ సాహితి సమితి, చిత్రావతి కళా పీఠం నిర్వహించిన సభలో ముఖ్య అతిధిగా పాల్గొని ప్రసంగించి సత్కారం పొందుట
విశాఖపట్నం పౌర గ్రంథాలయంలో నారంశెట్టి బాల సాహిత్య పీఠం నిర్వహించిన ద్వితీయ పురస్కార ప్రదానోత్సవ సభకు అధ్యక్షుడిగా పాల్గొని సభా విజయం సాధించి సత్కారం పొందుట.
అమరావతి విశ్వసాహితి ఆధ్వర్యంలో డా దేవులపల్లి పద్మజ రచించిన శ్రీ కృష్ణ మనోహరం వచన శతకం ఆవిష్కరణకు విశిష్ట అతిదిగా పాల్గొని ప్రసంగం, సత్కారం
విజయనగరం జిల్లా లక్కవరపు కోట కస్తూరి బాయి గాంధీ బాలికల ఉన్నత పాఠశాలలో నిర్వహించిన కథా కార్యశాలకు ముఖ్య అతిధిగా హాజరయి ప్రసంగించి సత్కారం పొందుట.
విజయనగరం జిల్లా లక్కవరపు కోట మండల గ్రంథాలయంలో విద్యార్థులకు నిర్వహించిన కథా కార్యశాలకు ముఖ్య అతిధిగా హాజరయి ప్రసంగించి సత్కారం పొందుట.
విజయనగరం ఎస్.వి.ఎన్.లేక్ పేలస్ లో నిర్వహించిన రోటరీ ఒకేషనల్ పురస్కారాల ప్రధాన సభలో పాల్గొని ప్రతిష్ఠాత్మక పురస్కారం స్వీకారం
సాలూరు సాహితీమిత్ర బృందం సాలూరులో నిర్వహించిన మాతృభాష దినోత్సవ కార్యక్రమానికి ముఖ్య అతిధిగా హాజరై ప్రసంగించి సత్కారం పొందుట
పార్వతీపురంలో ఆర్. సి. ఎం. పాఠశాల ఆవరణలో నారంశెట్టి బాల సాహిత్య పీఠం నిర్వహించిన అంతర్జాతీయ బాలల పుస్తక దినోత్సవ సభకు ముఖ్య అతిధిగా హాజరై ప్రసంగించి బాలబాలికలకు పుస్తక వితరణ చేయుట
విజయనగరం జిల్లా కలెక్టర్ గారిచే నిర్వహించిన ఉగాది సంబరాలలో కవిసమ్మేళనంలో పాల్గొని కలెక్టర్ డా. ఎం. హరిజవహర్ లాల్ గారిచే సత్కారం పొందుట.
విశాఖ సంస్కృతి మాసపత్రిక విశాఖపట్నంలో నిర్వహించిన సప్తమ వార్షికోత్సవ సభకు ముఖ్య అతిధిగా హాజరై ప్రసంగం, అతిధులకు సత్కరించి సత్కారం పొందుట.
విశాఖపట్నం పౌరగ్రంథాలయంలో నిర్వహించిన బాలబాట పదకొండవ వార్షికోత్సవ సభకు ముఖ్య అతిధిగా హాజరై ప్రసంగించి సత్కారం పొందుట
విజయనగరం గీతాంజలి పాఠశాలలో తెలుగు భాషా పరిరక్షణ సమితి నిర్వహించిన మానాప్రగడ స్మారక పురస్కార ప్రదానోత్సవ కార్యక్రమానికి ముఖ్య అతిధిగా హాజరై ప్రసంగం, సత్కారం స్వీకారం
హిమాకర్ పబ్లికేషన్స్, హైదరాబాదు వారు నిర్వహించిన 8 పుస్తకాల ఆవిష్కరణ సభలో పాల్గొని 5 పుస్తకాలు ఆవిష్కరింపజేసుకుని సత్కారం పొందుట
విశాఖపట్నం లోని మురళీనగరలో అమరావతి విశ్వసాహితి నిర్వహించిన మూడవ వార్షికోత్సవ సభలో విశిష్ట అతిధిగా పాల్గొని ప్రత్యేక సంచిక ఆవిష్కరణ, అతిధులకు సత్కారం చేయుట.
సాలూరు సాహితీ మిత్రబృందం, సాలూరులో నిర్వహించిన గురుపూజోత్సవ కార్యక్రమంలో ముఖ్య అతిధిగా పాల్గొని ప్రసంగం, 7 గురువులకు సత్కారం
ఒడిశా రాష్ట్రం రాయగఢలో స్పందన సాహిత్య సంస్థ యొక్క 24 వ వార్షికోత్సవానికి ముఖ్య అతిధిగా హాజరై కవిసమ్మేళనానికి సమీక్షకునిగా, కవితల పోటీ న్యాయనిర్ణేతగా వ్యవహరించి సత్కారాలు పొందుట.
నారంశెట్టి బాలసాహిత్య పీఠం నిర్వహించిన బాల సాహిత్య పురస్కార ప్రదానోత్సవ సభకు అధ్యక్షత వహించి సభా నిర్వహణ చేయుట, అనేక మంది కవులను సత్కరించటం.
విజయనగరం కేంద్ర గ్రంథాలయంలో ఏలియన్స్ క్లబ్ ఇంటర్నేషనల్ వారు నిర్వహించిన జాతీయ పత్రికా దినోత్సవ సభకు ముఖ్య వక్తగా హాజరై ప్రసంగించి ఇద్దరు పత్రికా సంపాదకులకు సత్కరించటం
సాహిత్య అకాడెమీ, బెంగుళూరు శాఖ వారు విశాఖపట్నంలో నిర్వహించిన బాలల నీతి కథల సదస్సులో పాల్గొని ప్రసంగించి చర్చాపత్రం సమర్పణ.
రావూరి భరద్వాజ బాలల విజ్ఞాన పీఠం, చిలకలూరు పేట వారు నిర్వహించిన బాల సాహిత్య సదస్సులో పాల్గొని ‘బాల సాహిత్యంలో రావలసిన మార్పులు’ అంశంపై చర్చా పత్రం సమర్పించుట.
పిల్లల కొరకు ప్రత్యేకంగా తయారు చేయబడిన వాయిస్ ఆండ్రాయిడ్ అప్లికేషన్ “లాలి పప్” కోసం వందకు పైగా కథలు రికార్డు చేయబడ్డాయి.
విశాఖపట్నం పౌర గ్రంథాలయంలో జరిగిన గురజాడ 154 వ జయంతి సభలో గురజాడ వ్రాసిన బాలసాహిత్యం పై ప్రసంగం, పత్ర సమర్పణ ,
నెల్లూరులో నేషనల్ బుక్ ట్రస్ట్ నిర్వహించిన బాల సాహిత్య సృజన శిక్షణ కార్యశాలలో విషయ నిపుణుడిగా పాల్గొని పిల్లలకు శిక్షణ అందించుట.
క్రియ పిల్లల పండుగ, కాకినాడలో పాల్గొని కథారచన, కథ చెప్పడం అంశాలలో పిల్లలకు తర్ఫీదు నిచ్చి పోటీలకు న్యాయ నిర్ణేతగా వ్యవహరించడం
శాంతి వనం, ఒంగోలు వారు 2017 మే 25 నుండి 27 వరకు పార్వతీపురం జట్టు సేవాశ్రమంలో జరిగిన బాల సాహిత్య శిక్షణా శిబిరంలో పాల్గొని పిల్లలకు కథలు వ్రాయడంలో మెలకువలు నేర్పుట.
ఏ.వి.ఎం. మునిసిపల్ ఉన్నత పాఠశాల, శ్రీకాకుళంలో 2017 జూన్ 30 నాడు నిర్వహించిన ‘బాల సాహిత్యం – ప్రయోజనాలు’ కార్యక్రమంలో ప్రసంగం, సన్మానం .
సిరిసిల్లాలో రంగినేని మోహనరావు ట్రస్ట్ నిర్వహించిన బాల సాహిత్య శిక్షణా శిబిరంలో విషయ నిపుణుడిగా పాల్గొని పిల్లలకు కథా రచన మీద శిక్షణ
వివేకానంద కేంద్రం, కన్యాకుమారి వారు జట్టు ఆశ్రమంలో ఏర్పాటు చేసిన బాల సాహిత్య శిక్షణా కార్యశాలలో పాల్గొని కథా రచన మీద శిక్షణ ఇచ్చుట.
పార్వతీపురంలో నేషనల్ బుక్ ట్రస్ట్ ఏర్పాటు చేసిన బాలల సృజనాత్మక కార్యశాలలో విషయ నిపుణుడుగా పిల్లలకు రచనలు చేయడంలో శిక్షణ ఇచ్చుట
బాలసాహిత్య పరిషత్, అరుణోదయ ఆర్ట్స్ క్రియేషన్స్ నిర్వహంచిన రాష్ట్ర స్థాయి బాలసాహిత్య గ్రంథాల పోటీలో “మేలెరిగిన మనిషి” కి మొదటి బహుమతి.
రావూరి భరద్వాజ బాలల విజ్ఞాన పీఠం, చిలకలురిపేట వారు నిర్వహించిన బాలల కథల పోటీలో “ఆచరణ” కథకు ప్రోత్సాహక బహుమతి పొందారు.
పిల్లలకోసం ప్రగతి యూత్ అసోషియేషన్, గెడ్డలుప్పి గ్రామం వారు నిర్వహించిన వేసవి శిక్షణా శిబిరంలో పాల్గొని పిల్లలకు కథలు వ్రాయడంపై ఆసక్తి పెంచుట.
జట్టు సేవాశ్రమం, పార్వతీపురంలో అనాథ బాలబాలికల కోసం నాలుగు లక్షలు విరాళాలు సేకరించి ‘స్వామి వివేకానంద ధ్యాన మందిరం నిర్మాణం’ చేయుటకు సహకరించుట.
తోటపల్లి ప్రకృతి ఆది దేవోభవ ప్రాంగణంలో స్థాపించిన బాలల గ్రంథాలయానికి ఇరవై వేల రూపాయలు విరాళాలు సేకరించి ఇచ్చుట.
ఆయన మొదటి రచన ‘మేలేరిగిన మనిషి’ ప్రముఖ బాలల మాసపత్రిక “బాలజ్యోతి” 1981 ఫిబ్రవరి సంచికలో ప్రచురించబడింది. అది మొదలు ఇప్పటివరకూ 1000 కు పైగా బాలల కథలు, బాలగేయాలు, గేయకథలు, అనుబంధనవలలు, పెద్దకథలు, సీరియల్ నవలలు తెలుగులో వెలువడిన పత్రికలైన చందమామ, బాలమిత్ర, బాలభారతం, బుజ్జాయి, బాలజ్యోతి, బాల రంజని, చిన్నారిలోకం, జాబిల్లి, చిన్నారి, బాల, బాలభారతి, బాలచంద్రిక, బాలబాట, నాని, శ్రీవాణి పలుకు, మొలక, ఈనాడు, సాక్షి, ఆంధ్రప్రభ, ఆంధ్రభూమి, ఆంధ్రజ్యోతి, వార్త, స్వాతి, ఉదయం, ఆదివారం, మయూరి లలో అచ్చయ్యాయి. ఇవికాక పెద్దలకోసం రాసిన కథలు, కవితలు ఈనాడు ఆదివారం, తెలుగు వెలుగు, నవ్య వీక్లీ, ఆంధ్రప్రభ, స్వాతి, ఆంధ్రభూమి, పల్లకి, తరంగిణి, స్రవంతి, యువ, విజయ, హాస్యానందం, శ్రావ్య, చతుర, విపుల, స్వప్న, యోజన, సైనిక సమాచార్ మొదలగు వార, మాస పత్రికలలో ప్రచురించబడ్డాయి. ఆకాశవాణి విశాఖపట్నం కేంద్రం ద్వారా కవితలు, కథలు ప్రసారమయ్యాయి.
ఆయన విజయనగరం జిల్లా లోని సీతానగరం మండలానికి చెందిన గెడ్డలుప్పి గ్రామంలో నవంబరు 14 1964 న సావిత్రమ్మ, గంగయ్య దంపతులకు జన్మించాడు. ఆయన ఆంధ్రవిశ్వవిద్యాలయంలో ఎం.ఎ చేసాడు. తపాలా శాఖలో పర్యవేక్షకునిగా ఉద్యోగ జీవితం ప్రారంభించాడు. ఆయన ప్రవృత్తి పరంగా కథా రచన, బాల సాహిత్య రచనలు చేయడం, వేసవి శిక్షణా శిబిరాలలో బాలసాహిత్యంపై శిక్షణ నివ్వడం, బాల సాహిత్య రచనలు చేయడంలో పిల్లలను ప్రోత్సహించడం, బాల సాహిత్యం మీద వ్యాసాలు రాయడం చేస్తూంటాడు.
నారంశెట్టి ఉమామహేశ్వరరావు తెలుగు కథారచయిత. ఆయన గేయాలు, కథలు, వ్యాసాలు, నాటికలు, నవలలు, వాచకాలు మొదలైన ప్రక్రియలలో కథా సాహిత్యం, బాలసాహిత్యాన్ని అందిస్తున్నారు. ఆయన "నారంశెట్టి ఉమా", "శరత్ చంద్రిక", "ఉమామహేశ్", "ఎన్యూఎమ్మార్" కలంపేర్లతో రచనలు చేస్తుంటాడు. అతనికి 2018 బాలల సాహిత్య పురస్కారం లభించింది. అతని నవల ‘ఆనందలోకం’కు ఈ గౌరవం దక్కింది.
కథ మళ్లీ ప్రస్తుతానికి వస్తుంది. అతని కూతురు పొరపాటున కాలు జారి బావిలో పడిపోయి పక్షవాతానికి గురై ఉంటుంది. ఆ అమ్మాయి చిన్నగా ఉన్నప్పుడే ఆమె తల్లి జమీందారు కొత్త కారును చూడ్డానికి వెళ్ళిన జనాల తొక్కిసలాటలో మరణించి ఉంటుంది. ఆ అమ్మాయిని చూసుకోవడానికి కూడా ఎవరూ ఉండరు. దాంతో వేంగడం తన చెల్లెల్ని పిలిచి ఆ అమ్మాయిని తన ఇంట్లో ఉంచమంటాడు. కానే ఆమె ఓ దొంగ కూతురు తన ఇంట్లో ఉండటం ఇష్టం లేదని ఖరాకండీగా చెబుతుంది. వేంగడం ఏమి చేయాలో పాలుపోక కన్నకూతురికే విషమిచ్చి చనిపోయేలా చేస్తాడు. కూతురు శవాన్ని ఇంటి ముందు ఉంచి లోపలికి వెళ్ళి తాను సగంలో ఆపేసిన చీరను ఆమెకు పూర్తిగా కప్పాలని అన్ని విధాల ప్రయత్నిస్తాడు. పోలీసులు వచ్చి ఇంక సమయమైందని చెప్పగానే వెర్రి చూపులు చుస్తూ పిచ్చి నవ్వు నవ్వుతాడు.
కొద్ది రోజుల తర్వాత తన స్నేహితుడి కొడుకు ఒకడు సైన్యం నుంచి తిరిగి వస్తాడు. అతన్ని వేంగడం కూతురు ప్రేమిస్తుంటుంది. అతను బ్రిటిష్ వారు యుద్ధంలో జర్మన్లను ఓడించబోతున్నారనీ కమ్యూనిస్టులకు కాలం చెల్లబోతోందనీ చెబుతాడు. తాను మళ్ళీ యుద్ధానికి వెళ్ళే లోపు వేంగడం కూతురును వివాహం చేసుకోవాలంటాడు. వేంగడం కనీసం తన కూతురినైనా పట్టుచీరతో సాగనంపాలని అనుకుంటాడు. కానీ అప్పటికి సగం చీరే పూర్తి చేసి ఉంటాడు. జమీందారు మీద తిరుగుబాటు చేసి పని ఆపేసిన అందరినీ మళ్ళీ పనిలో చేరమంటాడు. దాంతో అందరూ అతన్ని మోసగాడిగా ముద్ర వేస్తారు. తాను పనిచేసే గుడి నుంచి కొద్ది కొద్దిగా పట్టు పోగులు దొంగతనంగా ఎత్తుకొచ్చె చీర నేస్తుంటాడు. కానీ కొద్ది రోజుల తర్వాత దొరికిపోయిన అతన్ని కొట్టి జైలుకు పంపిస్తారు.
2007 లో ఈ సినిమా సెన్సారు పూర్తి చేసుకుంది. దీనికి యూ సర్టిఫికెట్ లభించింది. 2008 లో 33వ టొరంటో అంతర్జాతీయ చలనచిత్రోత్సవం సందర్భంగా సెప్టెంబరు 12, 2008 న విడుదల చేశారు. పిట్స్ బర్గ్ లో జరిగిన సిల్క్ స్క్రీన్ ఆసియన్ ఫిల్మ్ ఫెస్టివల్ కూడా ఈ సినిమాను ప్రదర్శించారు. తర్వాత ఈ సినిమాకు ఉత్తమ జాతీయ చిత్రంగా, ప్రకాష్ రాజ్ కు ఉత్తమ నటుడిగా 55వ జాతీయ చలనచిత్రోత్సవాల సందర్భంగా అవార్డులు ప్రకటించారు. ప్రియదర్శన్ కు ఉత్తమ దర్శకుడిగా జెనిత్ ఆసియా పురస్కారాన్ని ప్రధానం చేశారు.
కాంచీవరం 2008లో ప్రియదర్శన్ దర్శకత్వంలో వచ్చిన తమిళ చిత్రం. ఇందులో ప్రకాష్ రాజ్, శ్రియా రెడ్డి ప్రధాన పాత్రధారులు. ఎం. జి. శ్రీకుమార్ సంగీత దర్శకత్వం వహించాడు. స్వాతంత్ర్యోద్యమ కాలంలో కాంచీపురంలో ఉన్న నేత కార్మికుల దయనీయ స్థితిని ఈ చిత్రంలో చూపించారు. కాంచీపురంలో సహకార చేనేత ఉద్యమం ఎందుకు ప్రారంభమైందో చెబుతూ సినిమా ముగిస్తారు. సినిమా కాంచీపురం నేపథ్యంలో తీసినా ప్రధానంగా ఈ సినిమాను మైసూరులో చిత్రీకరించారు.
అది 1948వ సంవత్సరం. వేంగడం జైలు నుంచి అప్పుడే జైలు నుంచి తీసుకువస్తుంటారు. అతనికి ఇద్దరు పోలీసులు రక్షణగా ఓ బస్సులో తీసుకు వచ్చి అతని స్వస్థలమైన కాంచీపురానికి తీసుకువస్తారు. ఆ బస్సులో తీసుకు వచ్చేటపుడు అప్పుడప్పుడు అతని గతం గుర్తుకు వస్తుంది.
ఈ సినిమాను మొదట్లో మోహన్ లాల్ కథానాయకుడిగా, ఎ. ఆర్. రెహమాన్ సంగీత దర్శకుడిగా మలయాళంలో తీయాలనుకున్నారు. కానీ మోహన్ లాల్ డేట్లు కుదరక పోవడం వల్ల అది కుదరలేదు.
సముద్రాల లక్ష్మణయ్య భాషాకోవిదులు, కవి. అతను తిరుపతి లోని ఓరియెంటల్ కళాశాలలో సంస్కృత అధ్యాపకునిగా పనిచేసి పదవీవిరమణ చేసాడు. అతను వెంకటేశ్వర విశ్వవిద్యాలయంలోని కళాశాలలలో సంస్కృత విభాగాన్ని సందర్శించి విద్యార్థులు, పండితుల ప్రయోజనం కోసం వివిధ అంశాలపై ఉపన్యాసాలు ఇచ్చాడు.
నియంత్రణ రేఖ భారత పాకిస్తాన్‌ల అధీనంలో ఉన్న కాశ్మీరు భూభాగాలను విడదీసే రేఖ. ఈనాటికీ అంతర్జాతీయ సరిహద్దుగా గుర్తింపు పొందలేదీ రేఖ. అయితే, వాస్తవానికి ఇది సరిహద్దుగానే ఉంది. తొలుత సంధిరేఖగా పిలవబడిన ఈ రేఖను 1972 జూలై 3 నాటి సిమ్లా ఒడంబడిక తరువాత నియంత్రణ రేఖగా పిలుస్తున్నారు. భారత్ అధీనంలో ఉన్న కాశ్మీరు సంస్థాన భాగం జమ్మూ కాశ్మీరు రాష్ట్రం కాగా, పాకిస్తాను అధీనంలో ఉన్న రెండు భాగాలను గిల్గిట్-బల్టిస్తాన్, పాక్ ఆక్రమిత కాశ్మీరు అని పిలుస్తారు. పాకిస్తాన్ దీన్ని ఆజాద్ కాశ్మీరు అని పిలుస్తుంది.
ఈ కంచెను రెండు వరుసలుగా 8 నుండి 12 అడుగుల ఎత్తుతో, ముళ్ళతీగలతో ఏర్పాటు చేసారు. రెండు వరుసల మధ్య మందుపాతరలను అమర్చారు. కంచెకు విద్యుత్తు సరఫరా ఉంటుంది. కదలికలను గమనించే సెన్సర్లు, థెర్మల్ ఇమేజింగు సెన్సర్లు, లైటింగు వ్యవస్థలు, అలారములూ ఉంటాయి. ఈ వ్యవస్థలు, కంచె దాటబోయిన ముష్కరులను గుర్తించి భారత దళాలను సత్వరమే అప్రమత్తం చేస్తాయి.
కాశ్మీరు సంస్థానాధీశుడైన మహారాజా హరిసింగ్, మౌంట్‌బాటెన్ సూచన మేరకు కాశ్మీరును భారత్‌లో విలీనం చేసాడు. దాంతో కాశ్మీరు సంస్థానం మొత్తం భారత్‌లో కలిసినట్లేనని భారత్ ప్రకటించింది. ఈ కారణంగా పాక్ ఆక్రమిత కాశ్మీరు కూడా భారత్‌లో అంతర్భాగమేనని భారత్ వాదన.
నియంత్రణ రేఖ నుండి 150 గజాల లోపల భారత్ ఒక కంచెను నిర్మించింది. ఈ కంచె మొత్తం 550 కి.మీ. పొడవుంటుంది. పాకిస్తాను వైపు నుండి ఉగ్రవాదులు భారత్ లోకి రాకుండా నిరోధించేందుకు ఈ కంచెను భారత్ నిర్మించింది.
జమ్మూ కాశ్మీరు రాష్ట్రానికి, చైనా అధీనంలో ఉన్న అక్సాయ్ చిన్‌కూ మధ్య ఉన్న సంధి రేఖను వాస్తవాధీన రేఖ అని అంటారు. ఈ ప్రాంతాన్ని ప్రపంచంలోని అత్యంత ప్రమాదకర ప్రాంతాల్లో ఒకటిగా భావిస్తారు.
1933 నాటి పాకిస్తాను ప్రకటన ప్రకారం కాశ్మీరు సంస్థానం ప్రతిపాదిత పాకిస్తాను యొక్క భూభాగాల్లో ఒకటి. ఇప్పటికీ కాశ్మీరు మొత్తం పాకిస్తానుకు చెందినదే అని పాకిస్తాను వాదిస్తుంది.
వెంకటేశ్వరరావు 1966 సంవత్సరంలో పాఠశాల వార్షికోత్సవ సందర్భమున శ్రీకృష్ణరాయబారం నాటకంలో కృష్ణ పాత్ర ధరించారు. తన తండ్రిగారైన తండ్రి గారైన ఏ.వి.సుబ్బారావు స్థాపించిన శ్రీ పూర్ణశ్రీ నాట్యమండలిని 1980లో స్వీకరించి, తెరలు, లైటింగ్, డ్రెస్, స్వంతంగా ఏర్పాటు చేసుకొని దాదాపు 3 వేల నాటకాలు ప్రదర్శించారు.